Rokas Žilinskas

Rokas Žilinskas (1972 m. liepos 20 d. Vilniuje – 2017 m. birželio 6 d. Vilniuje) – Lietuvos žurnalistas, politikas, visuomenės veikėjas.

 Biografija 
Užaugo vaikų lopšelio auklėtojos ir plaukimo trenerio šeimoje. Lankė A. Vienuolio vidurinę mokyklą, baigė Vilniaus 27-ąją vidurinę mokyklą. Paskatintas geografijos mokytojos, itin susidomėjo geografija, vėliau politologija, politika. Kartu su mokytoja įkūrė pirmą tuometinėje SSRS jaunųjų lektorių tarptautininkų klubą, pirmasis jo prezidentas.https://www.vrk.lt/statiniai/puslapiai/rinkimai/416_lt/Kandidatai/Kandidatas67334/Kandidato67334Biografija.html Skaitė paskaitas jaunesnių klasių moksleiviams savo ir kitose Vilniaus mokyklose.

Vienas žinomiausių Lietuvos televizijos ir LNK žinių tarnybos veidų. 

Pirmasis Lietuvos parlamentaras, viešai pripažinęs savo homoseksualumą. Dalyvavo 2010 m. gegužės 8 d. Vilniuje vykusiose pirmose gėjų eitynėse.

Skandalingai pagarsėjo po incidento, kai 2007 m. gruodžio 4 d. būdamas neblaivus susikivirčijo su taksistu ir išplūdo iškviestus policijos pareigūnus. Už tai patrauktas baudžiamojon atsakomybėn ir nuteistas, 2011 m. LAT atmetė R. Žilinsko skundą ir nustatė, kad jis buvo pagrįstai nuteistas dėl pareigūnų įžeidimo.Aukščiausiasis Teismas atmetė R.Žilinsko skundą – politikas oficialiai teistas. delfi.lt, 2011 m. birželio 28 d. 13:02

Nuo 2017 m. balandžio 20 d. nedalyvavo Seimo plenariniuose posėdžiuose, kuomet buvo nustatytas sunkus plaučių uždegimas. 2017 m. gegužės pradžioje buvo paguldytas į ligoninę.

 Žurnalistika 
Įstojęs į VU Žurnalistikos institutą, ėmė dirbti žiniasklaidoje – spaudoje, paskui radijuje, televizijoje. V kurse eksternu išlaikęs paskutinę sesiją, 6 mėnesius studijavo Indijos masinės komunikacijos institute (IIMC) Delyje, ten baigė studijas, gavo diplomą. Vilniaus universitete už diplominį darbą gavo aukščiausią įvertinimą.

Studijuodamas pirmame kurse, R. Žilinskas 1991–1992 metais pradėjo dirbti užsienio naujienų redaktoriumi „Vilniaus laikraštyje“. 1992–1998 metais dirbo Lietuvos televizijoje vakaro žinių redaktoriumi ir vedėju. 1998–2008 metais jis buvo žinių vedėjas ir užsienio naujienų redaktorius LNK žinių tarnyboje.PO SUNKIOS LIGOS MIRĖ SEIMO NARYS KONSERVATORIUS R. ŽILINSKAS, 2017 m. birželio 6 d., BNS informacija (bernardinai.lt) Stažavosi JAV informacijos tarnybos kursuose Vašingtone, dalyvavo Europos žurnalistikos centro seminaruose Europos šalyse. Žiniasklaidoje išdirbo 18 metų.

 Politinė karjera 

2008 m. spalio 12 d. LR Seimo rinkimuose R. Žilinskas kandidatavo  su Tautos prisikėlimo partija.PO SUNKIOS LIGOS MIRĖ SEIMO NARYS KONSERVATORIUS R. ŽILINSKAS, 2017 m. birželio 6 d., BNS informacija (bernardinai.lt) Gavęs 23 744 pirmumo balsų, porinkiminiame partijos sąraše iš 13-os vietos pakilo į 3-iąją,  buvo išrinktas į LR Seimą per 2008, 2012 ir 2016 metais vykusius rinkimus.

Po Seimo rinkimų I turo buvo sulaikytas Vilniaus policijos vairuojant neturint tam teisės ir be automobilio dokumentų. Būsimoji „Tautos prisikėlimo partijos“ (TPP) parlamentinė frakcija pasmerkė šį poelgį.

Nuo pat Seimo kadencijos pradžios 2008-aisiais Rokas Žilinskas buvo Atominės energetikos komisijos nariu ir jos pirmininku nuo 2009 08 01.lrs.lt Komisija parlamentinės kontrolės teisėmis prižiūrėjo Ignalinos atominės elektrinės uždarymą ir su juo susijusius projektus, naujosios Visagino atominės elektrinės projekto plėtrą. 

2008 - 2012 m. Užsienio reikalų komiteto ir Europos reikalų komiteto narys. 

2012 - 2016 m. LRS Ekonomikos komiteto narys. Narkomanijos ir alkoholizmo prevencijos komisijos narys. 

2009 m. rudenį R. Žilinskas paliko Tautos prisikėlimo partijos frakciją seime ir prisijungė prie opozicinės Krikščionių partijos frakcijos.R.Žilinskas priimtas į Tėvynės sąjungos frakciją Seime, kauno.diena.lt, 2011-06-23 16:02:19
2011 m. balandžio 14 d. R. Žilinskas pašalintas iš Krikščionių partijos po to, kai naujienų portalas lrytas.lt paskelbė vaizdo medžiagą, kurioje skelbiama, kad R.Žilinskas būdamas neblaivus vedė Seimo Atominės energetikos komisijos posėdį.R.Žilinskas pašalintas iš Krikščionių partijos, BNS, veidas.lt, 2011 m. balandžio 14 d.  

2011 m. birželio 23 d. buvo pakviestas prisijungti prieTėvynės sąjungos - Lietuvos krikščionių demokratų frakcijos.R.Žilinskas priimtas į Tėvynės sąjungos frakciją Seime, kauno.diena.lt, 2011-06-23 16:02:19

2011 m. tapo Tėvynės sajungos - Lietuvos krikščionių demokratų partijos nariu. 2012 m. Seimo rinkimuose buvo išrinktas daugiamandatėje apygardoje.vrk.lt  
2012−2016 m. Seimo kadencijoje dirbo ekonomikos komitete.lrs.lt  Buvo alkoholizmo ir narkomanijos prevencijos bei energetikos komisijų narys.

2016 m. Lietuvos Respublikos Seimo rinkimuose buvo išrinktas trečią kartą seimo nariu pagal Tėvynės sąjungos - Lietuvos krikščionių demokratų partijos sąrašą.vrk.lt

 Sodininkų bendrijų ir skirstomųjų tinklų konfliktas 
Nuo 2008 m. Seimo kadencijos pradžios Rokas Žilinskas dalyvavo sprendžiant sodininkų bendrijų ir skirstomųjų tinklų konfliktą, siekė panaikinti bendruomenėms taikomą elektros galios dedamosios mokestį, taip pat buvo vienas iš seimo narių, pasiūliusių Energetikos įstatymo pataisą, kuria siekiama įtvirtinti sodininkų interesus ginančias įstatymo nuostatas.

 Priklausomybių prevencija 
Vedinas asmeninės patirties ir kraupios alkoholio vartojimo bei jo padarinių statistikos, siekė subalansuoti priklausomybių žalą ir jas sukeliančių pramonių bei verslų galimybes tą žalą sumažinti prisidedant prie švietimo, priklausomybių prevencijos, gydymo ir reabilitacijos;

Asmeniškai vadovo paties suburtoms darbo grupėms ir dalyvavo kitose, dirbančiose prie Lietuvos Respublikos Prezidento kanceliarijos ir Vyriausybės institucijų, diegiant socialinės atsakomybės modelį priklausomybes sukeliančių industrijų ir visuomenės santykiuose; 

Labdaringai konsultavo žmones priklausomybių prevencijos, gydymo, reabilitacijos ir reintegracijos į visuomenę klausimais. 

 Apdovanojimai 
 Labdaros fondo „Mūsų krantas“ 3-iojo laipsnio Auksinis ordinas;chernobyl-funds.eu 
 Naujienų portalo DELFI „Titanas“ „Už drąsiausią metų straipsnį“;DELFI autorių vakare už geriausius tekstus išdalyti titanai, delfi.lt, 2013 m. lapkričio 13 d. 21:14
 Respublikos Prezidento dekretu – atminimo ženklas „Už asmeninį indėlį prisidedant prie Lietuvos pirmininkavimo Europos Sąjungos Tarybai 2013 metais“.DEKRETAS DĖL APDOVANOJIMO ATMINIMO ŽENKLU, 2013 m. gruodžio 30 d. Nr. 1K-1686
 Šaltiniai 

Kategorija:Seimo nariai
Kategorija:Lietuvos žurnalistai
Kategorija:Lietuvos diktoriai